b'\n_START_ARTICLE_\nVelika nagrada Ria de Janeira 1937\n_START_SECTION_\nPred dirko\n_START_PARAGRAPH_\nMo\xc5\xa1tvo Auto Uniona, ki je na dirko poslalo en dirkalnik za Hansa Stucka, je ra\xc4\x8dunalo na lahko zmago. Toda takrat \xc5\xa1e niso vedeli, da bo mo\xc5\xa1tvo Scuderie Ferrari na dirko poslalo dva svoja dirkalnika za Carla Pintacudo in Antonia Brivia. \xc4\x8ceprav je bil Auto Union Typ C na splo\xc5\xa1no bolj\xc5\xa1i dirkalnik, pa na tej zelo zaviti in po\xc4\x8dasni stezi razlika v mo\xc4\x8di motorja ne pride do izraza.\n_START_SECTION_\nDirka\n_START_PARAGRAPH_\nV mo\xc4\x8dnem de\xc5\xbeju je Stuck, ki je osvojil najbolj\xc5\xa1i \xc5\xa1tartni polo\xc5\xbeaj, na \xc5\xa1tartu povedel, v drugem krogu pa ga je prehitel Pintcuda. Brivio, ki je bil tretji, zaradi ve\xc4\x8d postankov za menjavo sve\xc4\x8dk ni mogel ogroziti vodilnih dveh. V enajstem krogu je Stuck ponovno prevzel vodstvo, toda kmalu za tem je zapeljal na svoj na\xc4\x8drtovani postanek v boksih, zato je vodstvo zopet prevzel Pintcuda. Slendji je imel proti koncu dirke te\xc5\xbeave z dirkalnikom, zato se mi je Stuck hitro pribli\xc5\xbeeval. Pintacuda, ki je imel tudi te\xc5\xbeave z zadostno koli\xc4\x8dino goriva, je vseeno uspel zadr\xc5\xbeati sedem sekund prednosti in zmagati, Stuck je ostal drugo, Brivio pa tretji. Scuderia Ferrari je za zmago dobila visoko nagrado enega in pol milijona lir.'